ประกาศประกาศเรื่อง การให้พนักงานเจ้าหน้าที่ที่ปฏิบัติหน้าที่ตามพระราชบัญญัติการรักษาความมั่นคงภายในราชอาณาจักรพ.ศ. ๒๕๕๑เป็นเจ้าพนักงานหรือพนักงานเจ้าหน้าที่ตามกฎหมาย[๑] ตามที่ได้มีประกาศพื้นที่ปรากฏเหตุการณ์อันกระทบต่อความมั่นคงภายในราชอาณาจักรในเขตพื้นที่อำเภอจะนะอำเภอนาทวี อำเภอเทพา และอำเภอสะบ้าย้อย จังหวัดสงขลา ระหว่างวันที่ ๑ ธันวาคม พ.ศ.๒๕๕๒ ถึงวันที่ ๓๐ พฤศจิกายน พ.ศ. ๒๕๕๓ ซึ่งมอบหมายให้กองอำนวยการรักษาความมั่นคงภายในราชอาณาจักรเป็นผู้รับผิดชอบดำเนินการนั้นอาศัยอำนาจตามความในมาตรา๑๖ วรรคสี่ แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ และมาตรา ๓๑ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๖ มาตรา ๔๑ และมาตรา๔๓ ของรัฐธรรมนูญแห่งราชอาณาจักรไทย บัญญัติให้กระทำได้ โดยอาศัยอำนาจตามบทบัญญัติแห่งกฎหมายคณะรัฐมนตรีจึงมีมติเมื่อวันที่ ๒๔ พฤศจิกายน พ.ศ. ๒๕๕๒ ให้กองอำนวยการรักษาความมั่นคงภายในราชอาณาจักรมีอำนาจดำเนินการในส่วนที่เกี่ยวข้องกับการอนุญาตอนุมัติสั่งการ บังคับบัญชา หรือช่วยในการป้องกัน แก้ไขปราบปราม ระงับ ยับยั้ง ในสถานการณ์ฉุกเฉินหรือฟื้นฟูหรือช่วยเหลือประชาชนในเขตท้องที่ที่มีการประกาศพื้นที่และห้วงเวลาปรากฏเหตุการณ์อันกระทบต่อความมั่นคงภายในราชอาณาจักรตามกฎหมายดังต่อไปนี้๑.พระราชบัญญัติจัดระเบียบราชการกระทรวงกลาโหม พ.ศ. ๒๕๕๑๒.พระราชบัญญัติการสอบสวนคดีพิเศษ พ.ศ. ๒๕๔๗๓.พระราชบัญญัติการเนรเทศ พ.ศ. ๒๔๙๙๔.พระราชบัญญัติการทะเบียนคนต่างด้าว พ.ศ. ๒๔๙๓๕.พระราชบัญญัติคนเข้าเมือง พ.ศ. ๒๕๒๒๖.พระราชบัญญัติควบคุมยุทธภัณฑ์ พ.ศ. ๒๕๓๐๗.พระราชบัญญัติควบคุมโภคภัณฑ์ พ.ศ. ๒๔๙๕๘.พระราชบัญญัติป้องกันและปราบปรามยาเสพติด พ.ศ. ๒๕๑๙๙.พระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ. ๒๕๓๔๑๐.พระราชบัญญัติยาเสพติดให้โทษ พ.ศ. ๒๕๒๒๑๑.พระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕๑๒.พระราชบัญญัติป้องกันและบรรเทาสาธารณภัย พ.ศ. ๒๕๕๐๑๓.พระราชบัญญัติควบคุมการโฆษณาโดยใช้เครื่องขยายเสียง พ.ศ. ๒๔๙๓๑๔.พระราชบัญญัติโรงเรียนเอกชน พ.ศ. ๒๕๕๐๑๕.พระราชบัญญัติสถาบันอุดมศึกษาเอกชน พ.ศ. ๒๕๔๖๑๖.พระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖๑๗.พระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗๑๘.พระราชบัญญัติวัฒนธรรมแห่งชาติ พุทธศักราช ๒๔๘๕๑๙.พระราชบัญญัติวัตถุอันตราย พ.ศ. ๒๕๓๕๒๐.พระราชบัญญัติอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืนพ.ศ. ๒๔๙๐๒๑.พระราชบัญญัติจราจรทางบก พ.ศ. ๒๕๒๒๒๒.พระราชบัญญัติทางหลวง พ.ศ. ๒๕๓๕๒๓.พระราชบัญญัติราชทัณฑ์ พุทธศักราช ๒๔๗๙๒๔.พระราชบัญญัติรถยนต์ พ.ศ. ๒๕๒๒๒๕.พระราชบัญญัติการเดินเรือในน่านน้ำไทย พระพุทธศักราช ๒๔๕๖๒๖.พระราชบัญญัติโรงแรม พ.ศ. ๒๕๔๗๒๗.พระราชบัญญัติการทะเบียนราษฎร พ.ศ. ๒๕๓๔๒๘.พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. ๒๕๕๐๒๙.พระราชบัญญัติป้องกันและปราบปรามการฟอกเงิน พ.ศ. ๒๕๔๒๓๐.ประมวลกฎหมายแพ่งและพาณิชย์ เฉพาะบทบัญญัติที่เกี่ยวกับมูลนิธิและสมาคม๓๑.ประมวลกฎหมายอาญา๓๒.ประมวลกฎหมายวิธีพิจารณาความอาญา เฉพาะบทบัญญัติที่เกี่ยวกับการใช้อำนาจสืบสวนและสอบสวนและการใช้อำนาจของพนักงานฝ่ายปกครองหรือตำรวจทั้งนี้ให้รวมถึงกฎหมายแก้ไขเพิ่มเติมดังกล่าวข้างต้นด้วยให้พนักงานเจ้าหน้าที่ที่ปฏิบัติหน้าที่ตามพระราชบัญญัติการรักษาความมั่นคงภายในราชอาณาจักรพ.ศ. ๒๕๕๑ เป็นเจ้าพนักงานหรือพนักงานเจ้าหน้าที่เพื่อปฏิบัติตามกฎหมายดังกล่าว ทั้งนี้ ให้มีอำนาจดำเนินการโดยให้ถือเสมือนเป็นเจ้าพนักงานหรือพนักงานเจ้าหน้าที่ผู้มีอำนาจตามกฎหมายนั้นโดยการใช้กฎหมายดังกล่าวให้ดำเนินการเท่าที่จำเป็นและไม่ก่อให้เกิดความเดือดร้อนแก่ประชาชนเกินสมควรแก่เหตุในการนี้ การดำเนินการตามกฎหมายดังกล่าวมิได้เป็นการทำให้การบังคับใช้กฎหมายของผู้รับผิดชอบเดิมหมดไปซึ่งยังครอบคลุมหน้าที่ตามปกติทั้งนี้ให้มีผลบังคับใช้ระหว่างวันที่ ๑ ธันวาคม พ.ศ. ๒๕๕๒ ถึงวันที่ ๓๐ พฤศจิกายน พ.ศ. ๒๕๕๓ประกาศ ณ วันที่ ๒๖ พฤศจิกายนพ.ศ. ๒๕๕๒อภิสิทธิ์ เวชชาชีวะนายกรัฐมนตรีสุกัญญา/ผู้จัดทำ๗เมษายน ๒๕๕๓นฤดล/ตรวจ๒๖ตุลาคม ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๑๗๒ ง/หน้า ๑๐/๒๖ พฤศจิกายน ๒๕๕๒